CELEX: 32013D0113
Language: hr
Date: 2013-03-01 00:00:00
Title: 2013/113/EU: Provedbena odluka Komisije od 1. ožujka 2013. o produljenju valjanosti Odluke 2006/502/EZ kojom se od država članica zahtijeva poduzimanje mjera kojima se osigurava stavljanje na tržište isključivo onih upaljača koji su sigurni za djecu i zabranjuje stavljanje na tržište upaljača-noviteta (priopćena pod brojem dokumenta C(2013) 1089)  Tekst značajan za EGP

15/Sv. 25
            
            
               HR
            
            
               Službeni list Europske unije
            
            
               181
            
         32013D0113
   
               L 061/11
            
            
               SLUŽBENI LIST EUROPSKE UNIJE
            
         PROVEDBENA ODLUKA KOMISIJE
   od 1. ožujka 2013.
   o produljenju valjanosti Odluke 2006/502/EZ kojom se od država članica zahtijeva poduzimanje mjera kojima se osigurava stavljanje na tržište isključivo onih upaljača koji su sigurni za djecu i zabranjuje stavljanje na tržište upaljača-noviteta
   (priopćena pod brojem dokumenta C(2013) 1089)
   (Tekst značajan za EGP)
   (2013/113/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 13.,
   budući da:
   
               (1)
            
            
               Odlukom Komisije 2006/502/EZ (2) zahtijeva se da države članice poduzmu mjere kojima se osigurava stavljanje na tržište isključivo onih upaljača koji su sigurni za djecu i zabranjuje stavljanje na tržište upaljača-noviteta.
            
         
               (2)
            
            
               Odluka 2006/502/EZ donesena je u skladu s odredbama iz članka 13. Direktive 2001/95/EZ, kojima se valjanost Odluke ograničava na razdoblje od najviše jedne godine, ali se dopušta njezino potvrđivanje za dodatna razdoblja koja nisu dulja od jedne godine.
            
         
               (3)
            
            
               Valjanost Odluke 2006/502/EZ produljena je za jednogodišnja razdoblja, najprije Odlukom Komisije 2007/231/EZ (3) do 11. svibnja 2008., drugi put Odlukom Komisije 2008/322/EZ (4) do 11. svibnja 2009., treći put Odlukom Komisije 2009/298/EZ (5) do 11. svibnja 2010., četvrti put Odlukom Komisije 2010/157/EU (6) do 11. svibnja 2011., peti put Odlukom Komisije 2011/176/EU (7) do 11. svibnja 2012. i šesti put Odlukom Komisije 2012/53/EU (8) do 11. svibnja 2013.
            
         
               (4)
            
            
               Upaljači koji nisu sigurni za djecu i dalje se stavljaju na tržište. Njihova se prisutnost treba dodatno smanjiti pojačanim mjerama nadzora tržišta, od ciljanog uzorkovanja do učinkovitih mjera ograničavanja.
            
         
               (5)
            
            
               U nedostatku drugih zadovoljavajućih mjera kojima se uređuje sigurnost upaljača za djecu, potrebno je produljiti valjanost Odluke 2006/502/EZ za sljedećih 12 mjeseci.
            
         
               (6)
            
            
               Stoga bi Odluku 2006/502/EZ trebalo izmijeniti na odgovarajući način.
            
         
               (7)
            
            
               Mjere predviđene ovom Odlukom u skladu su s mišljenjem Odbora uspostavljenog na temelju Direktive 2001/95/EZ,
            
         DONIJELA JE OVU ODLUKU:
   Članak 1.
   U članku 6. Odluke 2006/502/EZ stavak 2. zamjenjuje se sljedećim:
   
      „2.   Ova se Odluka primjenjuje do 11. svibnja 2014.“.
   
   Članak 2.
   Države članice poduzimaju potrebne mjere kako bi se uskladile s ovom Odlukom najkasnije do 11. svibnja 2013. te ih objavljuju. One o tome odmah obavješćuju Komisiju.
   Članak 3.
   Ova je Odluka upućena državama članicama.
   
      Sastavljeno u Bruxellesu 1. ožujka 2013.
      
         
            Za Komisiju
         
         Tonio BORG
         
            Član Komisije
         
      
   
   
      (1)  SL L 11, 15.1.2002., str. 4.
   
      (2)  SL L 198, 20.7.2006., str. 41.
   
      (3)  SL L 99., 14.4.2007., str. 16.
   
      (4)  SL L 109, 19.4.2008., str. 40.
   
      (5)  SL L 81, 27.3.2009., str. 23.
   
      (6)  SL L 67, 17.3.2010., str. 9.
   
      (7)  SL L 76, 22.3.2011., str. 99.
   
      (8)  SL L 27, 31.1.2012., str. 24.